cyanic-selkie/wikianc huggingface dataset:
Արցախում Մի-24 ուղղաթիռի խոցում (2014)
ԼՂՀ ՊԲ հատուկ գործողությունը ու մարմինների տարհանումը
Ի պատասխան Ադրբեջանի հերքմանը՝ ԼՂՀ ՊԲ մամուլի ծառայությունը հրապարակեց ՊԲ պատկանող անօդաչու սարքից նկարահանված լուսանկարներ, որոնք ցուցադրեցին տեղանքը հատուկ գործողությունից առաջ՝ ցուցադրելով զոհված զինծառայողի մարմինը, ու տեղանքը գործողությունից հետո, որում մարմինը բացակայում է, իսկ տեղից դեպի հայկական դիրքեր ձգվում է հետք, որով տեղափոխել են զոհվածի մարմինը ` դրանով իսկ բացահայտելով Ադրբեջանի ՊՆ կողմից հրապարակած կեղծ տեղեկատվությունը։ Նոյեմբերի 22-ի դրությամբ Ադրբեջանի ՊՆ կողմից արձագանք չի եղել։
Հայաստանի Հանրապետության արձագանքը
ՀՀ Պաշտպանության նախարար Սեյրան Օհանյանը, գտնվելով «Միասնություն 2014» զորավարժությունների վայրում, արձագանքել է ուղղաթիռի խոցմանը. ''Հարևանի գործողությունները շատ ցավալի են և լկտի։ Դրանք, անկասկած, ստանալու են համարժեք և մի քիչ էլ ավելի անհամաչափ պատասխան ... Մեր հարևաններն իրենց դեմքը ցույց տվեցին՝ կոպտորեն խախտելով այն բլոր նորմերը, որոնք գոյություն ունեն։ Շատ ցավալի դեպք է, բայց զորավարժությունների կրակային փուլի ողջ ընթացքը ցույց տվեց, որ նույնիսկ այս ցավալի դեպքը չազդեց ՊԲ զորամասերի և ստորաբաժանումների գործողությունների վրա, և մենք կարողացանաք իրականացնել այն նպատակը, որը դրված էր մեր առաջ ի սկզբանե։ ՀՀ Պաշտպանության նախարարի տեղակալ Դավիթ Տոնոյանը նշել է, որ Ադրբեջանը զլացել է հաշվարկել իրենց գործողությունների արդյունքում ուղեկից վնասը. ''...մինչ հրադադարի խախտման նոր եղանակի կիրառման մասին որոշում կայացնելը, Ադրբեջանի ԶՈՒ ղեկավարությունը զլացել է հաշվարկել, թե արդյո՞ք ուղղաթիռի վրա հարձակմանն ուղեկից վնասը չի գերազանցի այդ պահին ակնկալվող ռազմական առավելությանը ... Ուղեկից վնաս ասելով` ի նկատի ունեմ ուղղաթիռի խոցմանն ի պատասխան հայկական ուժերի հնարավոր գործողությունները, և իհարկե` բանակցային գործընթացի խափանման և հրադադարի ամրապնդման ուղղված ջանքերի չեղարկման վտանգը։ Քանի որ կողմերի խոշորածավալ զորավարժությունները և առաջնագծի եզերքով օդուժի թռիչքները բոլորովին նորություն չէին, ուստի Ադրբեջանի ղեկավարությունն է պատասխանատու նոր իրողության առաջացման համար։
Ադրբեջանի արձագանքը
Ադրբեջանի խորհրդարանի պատգամավոր Ռասիմ Մուսաբեկովը հայտարարել է. ''Եթե Հայաստանը հետագայում ևս շարունակի կիրառել օդուժը սադրանքների նպատակով, Ադրբեջանի զինված ուժերը կունենան բոլոր իրավունքները կասեցնելու հարձակումները ու ոչնչացնելու հակառակորդի զինտեխնիկան։ Այսպիսով պատգամավորը հիմնվել է այն վարկածի վրա, որ հայկական ուղղաթիռը կատարել է հարձակում Ադրբեջանի դեմ, ինչը իր հերթին հերքվում է Ադրբեջանի տարածած տեսանյութում, որտեղ ստույգ երևում է, որ հայկական ուղղաթիռները գտնվել են Ադրբեջանի սահմանագծից մոտ 2 կմ հեռավորության վրա ու չեն իրականացրել կրակ, չեն հարձակվել կամ մանևրել։ Ադրբեջանցի քաղաքագետ Մուբարիզ Ահմեդօղլուն հանդես է եկել հայտարարությամբ, որում մասնավորապես նշել է. ''Ադրբեջանցի զինծառայող Իլկին Մուրադովի քայլը՝ կասեցնելու պետական սահմանի խախտումը հակառակորդի ուղղաթիռի միջոցով, ազդել է ադրբեջանական բանակի հոգեբանական վիճակի վրա իրենց համար այդքան կարևոր շրջանում։ Իր խոսքերով ադրբեջանցի քաղաքագետը փաստացի ընդունել է, որ Արցախի Հանրապետության ու Ադրբեջանական Հանրապետության շփման գիծը, որտեղ տեղի է ունեցել միջադեպը, հանդիսանում է Ադրբեջանի պետական սահման։
Այն բանից հետո, երբ հրապարակված տեսանյութում բացահայտ երևացել է, որ հայկական ուղղաթիռը թռչել է սահմանագծին զուգահեռ ու առավել ևս կրակ չի բացել ադրբեջանական դիրքերի վրա, հոկտեմբերի 24-ին հրապարակած հոդվածում Vesti.az վերլուծաբան Վուգար Հասանովը իր վերլուծական նյութում ասել է. Կարծում եմ, պետք է հիշեցնել, որ նոյեմբերի 12-ին 13:45-ին մոտ Ադրբեջանի ազգային բանակի ստորաբաժանումները խոցել են հայկական ուղղաթիռ, որը մուտք էր գործել ադրբեջանական դիրքերի ուղղությամբ ու կրակ էր բացել:
Միջազգային արձագանք
Միջադեպին արձագանքել են զգալի թվով ազդեցիկ քաղաքական գործիչներ ու կողմեր աշխարհի տարբեր ծայրերից, ինչպիսիք են ԱՄՆ պետդեպարտամենտը, Ռուսաստանի ԱԳՆ-ն, ԵԱՀԿ-ն, ԱՄՆ կոնգրեսականներ, Եվրոխորհրդարանի անդամներ և այլն։
(2328) Ռոբսոն
(2328) Ռոբսոն (Robeson), աստերոիդ աստերոիդների հիմնական գոտում։ Հայտնաբերվել է 1972 թվականի ապրիլի 19-ին Տամարա Սմիռնովայի կողմից Նաուչնիում ։
Միջին հեռավորությունը Արեգակից կազմում է 2,340915 ա. մ., առավելագույնը մոտենում է 1,9995 ա. մ. հեռավորության վրա և հեռանում 2,6823 ա. մ. ։ Արեգակի շուրջ մեկ ամբողջական պտույտ է կատարում 1308,21 երկրային օրվա ընթացքում, իր ուղեծրով շարժվելով միջինում 0,275186 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,01° անկյուն։
Արտաքին հղումներ
Կատեգորիա:1972 թվականին հայտնաբերված աստղագիտական մարմիններ Կատեգորիա:Տամարա Սմիռնովայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Վեդրան Սմայլովիչ
Վեդրան Սմայլովիչ (Vedran Smailović, հայտնի է «Թավջութակահար Սարաևոյից» անունով (Cellist of Sarajevo), ), պրոֆեսիոնալ երաժիշտ Բոսնիա և Հերցեգովինայից։
Սարաևոյի պաշարման ժամանակ Վեդրան Սմայլովիչը շարունակել է ամեն օր (նույնիսկ գնդակոծությունների և դիպուկահարների կրակոցների ժամանակ) նվագել՝ դառնալով մարդու և երաժշտի ոգևորող օրինակ։ 1993 թվականին՝ սարսափելի պաշարման երկրորդ տարում, որը տևել է 1992 թվականի ապրիլի 5-ից մինչև 1996 թվականի փետրվարի 29-ը (1425 օր), նրան հաջողվել է դուրս գալ պաշարված Բոսնիայից և հայտնվել Հյուսիսային Իռլանդիայում ։
Անգլիացի կոմպոզիտոր Դեվիդ Ուայլդը Վեդրանին է նվիրել Յո-Յո Մա-ի կողմից ձայնագրված «The Cellist of Sarajevo» երաժշտական պիեսը ։ Savatage խմբի «Dead Winter Dead» ընդհանուր ալբոմը ևս ոգեշնչված է Սմայլովիչի պատմությամբ։
Բոսնիա և Հերցեգովինայի ազգային համալսարանական գրադարանի վերակառուցումից հետո՝ 2014 թվականի մայիսի 9-ին, Սարաևոյի ֆիլհարմոնիկ նվագախմբի և Վեդրան Սմայլովիչի մասնակցությամբ տեղի է ունեցել գրադարանի հանդիսավոր բացումը։
Արտաքին հղումներ
Կատեգորիա:Նոյեմբերի 11 ծնունդներ Կատեգորիա:1956 ծնունդներ Կատեգորիա:Սարաևո քաղաքում ծնվածներ Կատեգորիա:Անձինք այբբենական կարգով Կատեգորիա:Երաժիշտներ այբբենական կարգով Կատեգորիա:Թավջութակահարներ
Արչեդինսկոգո Լեսխոզա
Արչեդինսկոգո Լեսխոզա (Арчединского лесхоза), գյուղ Ռուսաստանի Վոլգոգրադի մարզի Ֆրոլովսկի շրջանի կազմում։
Բնակչությունը վերջին գրանցված տվյալներով կազմում էր 560 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Վոլգոգրադի մարզի Ֆրոլովսկի շրջանի բնակավայրեր
Հումմուլի (Էստոնիայի շրջան)
Հումմուլի շրջան (Hummuli vald), շրջան Էստոնիայի Վալգամաա նահանգում։ Շրջանի կենտրոնն է Հումմուլի գյուղական ավանը։
Արտաքին հղումներ
Կատեգորիա:Էստոնիայի շրջաններ
Ծաղկած փշալարեր
Ծաղկած փշալարեր, Գուրգեն Մահարու ինքնակենսագրական վիպակներից։ Առաջին անգամ տպագրվել է 1971-72 թվականներին Բեյրութում Ա. Ծառուկյանի «Նաիրի» շաբաթաթերթում։ Առանձին գրքում հրատարակվել է դարձյալ Բեյրութում 1986 թվականին։
Վիպակի բնաբանն է՝ «Ու երգում էին փշալարերը, իսկ նրանց երգը ժանգոտ էր ու արյունոտ, իսկ արյունը սև էր» ։
Նախապատմություն
Գուրգեն Մահարու բազմաթիվ ստեղծագործություններ ինքնակենսագրական բնույթի են։ Նրա «Մանկություն» (1928), «Պատանեկություն» (1929-1930), «Երիտասարդության սեմին» (գրվել է 1952-1955 թվականներին՝ երկրորդ աքսորի տարիներին) եռագրությունն արտացոլում է հեղինակի կյանքը մինչ 1920 թվականը։ «Երիտասարդություն» վեպը պիտի արտացոլեր 1920-1936 թվականների իրադարձությունների շղթան։ Վեպը գրվել է 1968 թվականին, սակայն մնացել է կիսատ։ «Ծաղկած փշալարեր» վիպակը կոչված էր շարունակելու հեղինակի կենսապատումը սկսած 1936 թվականից և հասցներ մինչև 1947 թվականը՝ ընդգրկելով գրողի առաջին աքսորի տարիները։
Իր կյանքի այս հնգապատումի գրված էջերով Գուրգեն Մահարին վերակենդանացնում է հանրային, ազգային, քաղաքական, մշակութային իրադարձությունների բարդ պայմաններում մարդկային սերունդներին վիճակված մի ամբողջ ժամանակաշրջանի որքան անձնական, նույնքան էլ անանձնական կյանքի հավաստի պատմությունը։ Անմռունչ, ինքնակեղեքման գնով վերականգնված մի այդպիսի անխարդախ վավերագիր է «Ծաղկած փշալարեր» վիպակը ։
Սյուժե
Աքսորի տարիներին Մահարին աշխատել է բրուտանոցում։ Նրա հետ աշխատում են Աշոտ դային, լիտվացի Իոնասը, ադրբեջանցի նախկին կառապան Մամոն, Բեռլինի նկարչական ակադեմիայի նախկին ուսանողուհի, քանդակագործ Լյուդմիլա Շարթը և այլք։
Ծանոթագրություններ
Կատեգորիա:Վիպակներ Կատեգորիա:Գուրգեն Մահարու ստեղծագործություններ
Սամի Խեդիրա
Սամի Խեդիրա (Sami Khedira, سامي خضيرة, ), ծագումով թունիսցի, գերմանացի ֆուտբոլիստ, կիսապաշտպան, Յուվենտուսի և Գերմանիայի ֆուտբոլի ազգային հավաքականի անդամ։
Ծանոթագրություններ
Կատեգորիա:Գերմանացի ֆուտբոլիստներ Կատեգորիա:Ռեալ Մադրիդի ֆուտբոլիստներ Կատեգորիա:Ֆուտբոլի կիսապաշտպաններ Կատեգորիա:Ֆուտբոլի աշխարհի չեմպիոններ Կատեգորիա:Շտուտգարտի ֆուտբոլիստներ Կատեգորիա:2018 թվականի ֆուտբոլի աշխարհի առաջնության մասնակիցներ Կատեգորիա:Բունդեսլիգայի ֆուտբոլիստներ Կատեգորիա:ՈՒԵՖԱ Եվրո 2016-ի ֆուտբոլիստներ Կատեգորիա:Գերմանացի լեգեոներ ֆուտբոլիստներ Կատեգորիա:Յուվենտուսի ֆուտբոլիստներ Կատեգորիա:Լա Լիգայի ֆուտբոլիստներ Կատեգորիա:Իտալիայի լեգեոներ ֆուտբոլիստներ Կատեգորիա:ՈՒԵՖԱ Եվրո 2012-ի ֆուտբոլիստներ
Ռոդիոնովկա (Օլշանսկոյե գյուղական համայնք)
Ռոդիոնովկա (Родионовка), գյուղ Ռուսաստանի Ռոստովի մարզի Ցելինսկի շրջանում։ Մտնում է Օլշանսկոյե գյուղական համայնքի կազմի մեջ։
Կատեգորիա:Ռոստովի մարզի Ցելինսկի շրջանի բնակավայրեր Կատեգորիա:Ռուսաստանի խուտորներ
Նարամսին
Նարամսին, Նարամ-Սուեն (ծննդյան թվականը անհայտ, մահացել է մ․թ․ա․ մոտ 2200 թվականին), Աքքադի թագավոր մ․թ․ա․ մոտ 2236 թվականից։ Սարգոն I-ի թոռը։ Երկրում մտցրել է ոռոգման միասնական համակարգ, իր ձեռքում կենտրոնացրել արքունական և տաճարային տնտեսությունները, հովանավորել է ներքին և արտաքին առևտուրը։ Արշավել է Էլամ, պարտության մատնել նրա թագավորին և կնքել պատմությանը հայտնի առաջին միջազգային պայմանագիրը (գրվել է կավե սալիկի վրա)։ Հետագա արշավանքների ընթացքում (դեպի Իրանի սարահարթի հարավ-արևմուտք, Հայկական լեռնաշխարհի հարավ-արևելք և հարավ-արևմուտքի շրջաններ, Արաբական թերակղզու հարավ-արևելք, Ասորիք) պարտության է մատնել 17 թագավորների դաշնակցությունը, կործանել մ․թ․ա․ III հազարամյակում ծաղկում ապրող Էբլան (Հալեպից 70 կմ հարավ), ստեղծել իր ժամանակի ամենամեծ պետությունը ։ Նարամսինը Միջագետքի պատմության մեջ առաջին միապետն էր, որն աստվածացվել է կենդանության օրոք ։ «Շումերի և Աքքադի թագավոր» տիտղոսը փոխարինել է «աշխարհի թագավոր», «տիեզերքի թագավոր», «աշխարհի չորս կողմերի թագավոր» տիտղոսով։ Սպանվել է կուտիների (գուտիներ) արշավանքի ժամանակ, որոնք կործանեցին Աքքադը։ Նարամսինի օրոք ծաղկման է հասել աքքադական մշակույթը, ստեղծվել է Հին Արևելքի նշանավոր էպոսներից մեկը՝ «Գիլգամեշը»։
Հայաստանի՝ Արմենիա Armani-այի հիշատակումը Նարամսինի արձանագրությունում
Մ. թ. Ա. III հազարամյակի երկրորդ կեսին Նարամ-Սուենը (Նարամ-Սինը) մի քանի անգամ արշավել Է Միջագետքից դեպի հյուսիս։ Նրա արշավանքների մասին վկայող աքքադերեն (ասուրաբաբելերեն) և խեթերեն արձանագրոլթյուններ են պահպանվել։ Աքքադերեն արձանագրություններից մեկում (փորագրված մարմարի բեկորի վրա) գրված Է՝ «Աստվածային Նարամ-Սուենը՝ չորս կողմերի հզոր թագավորը, նվաճողը Armani-ի և Ebla-ի» (ոմանք այս անունները կարդում են՝ Armanum, Armanim, Ibla)։ Armani-ի նվաճման մասին պատմում Է նաև աքքադական մի այլ արձանագրություն (փորագրված սկավառակի վրա), որ ջարդված Է, պահպանված է այն մասը, որտեղ Նարամ-Սուենը հիշվում Է իբրև Armani-ի նվաճող։ Մի այլ արձանագրութեան մեջ հիշվում Է Արմանիի թագավորը Ռեդ-Թեշուբ (ըստ այլ ընթերցման Ռեդ-Ադադ) ։
Արատտայի քուրմ-զորավար-արքա Էնրիդավիզիրը ջախջախում է Նարամսինին
Այսպես, մ.թ.ա. 22-րդ դարի վերջերին Հայկական լեռնաշխարհի հարավարևելյան մասերից՝ Կորդվաց լեռներից խոշոր մի արշավանք է կազմակերպվել դեպի Ստորին Միջագետք, ուր Նարամսինը ստեղծվել էր Աքքադ բռնապետությունը։ Աքքադի միապետերի դեպի հարևան երկրներ, նաև Հայկական լեռնաշխարհ հաճախակի կազմակերպվող արշավանքները, որոնք ուղեկցվում էին դաժան սպանություններով, ավերով ու թալանով, մեծ անհանգստություն էին պատճառում բնակիչներին։ Իրեն աստված հռչակելով, Նարամսինը սկսեց ոչնչացնել շումերական դիցարանի աստվածներին՝ շումերական մշակությը և տաճարները։ Շումերական ավագանին հարկադրված էր օգնության համար դիմել Արատտայի (կուտիների) քրմերին, որոնք և օգնության կանչեցին արյունակից «սումեր-սումարացիներին»՝ Արատտայի նահապետ Էնրիդապիզիրի ։ Կորդվաց լեռների բնակիչների՝ կուտիների (նաև գուտիներ) կազմակերպած արշավանքը , որը գլխավորում էր ցեղի առաջնորդ Էնրիդավիզիրը, նպատակ ուներ վերջ տալ աքքադացիների կողոպտչական ներխուժումներին։ Հայտնի է, որ գոռոզ ու դաժան տիրակալ '''Նարամ-Սուենը սպանվել է կուտիների հետ տեղի ունեցած մի ճակատամարտում մոտ մ.թ.ա. 2200 թ., որից հետո կուտիների առաջնորդ ու զորավար Էնրիդավիզիրը վերցրել է սպանված Նարամ-Սուենի «աշխարհի չորս կողմերի թագավոր» տիտղոսը'''։ Ենթադրվում է, որ Էնրիդավիզիրը առաջնորդել է թեթևազեն հետիոտն բանակը (այդպիսին էր նաև աքքադացիների բանակը)։ Էնրիդավիզիրը ոչ միայն փայլուն զորավար էր, այլև հմուտ կազմակերպիչ, քանի որ մեծ հաջողությամբ իրագործել է այն նպատակը, որի համար ուղարկվել էր Միջագետք, այն է՝ վերջ տալ Նարամ-Սուենի բռնապետությանը և բոլոր ցեղերի համար խաղաղ գոյակցության պայմաններ ստեղծել։
Միջագետքի Նեպուր քաղաքի պեղումներից հայտնաբերվել է մեծ գրադարան, որտեղ էլ գտնվել է Նարամսինի տիրապետությանը վերջ տված Արատտայի Էնրիդավիզիրը քրմի՝ անունով Նեպուրում կազմած 500 տողանոց աքքադերեն արձանագրությունը։ Էնրիդավիզիրը արձանագրել է դեպի Միջագետք կատարած իր արշավանքի դրդապատճառը՝ սումարիները օգնության են կանչել իրենց արյունակից Կորդվա-կուտիների բանակը, քանի որ Նարամսինը իրեն աստված հռչակելով՝ ոչնչացնում էր սումեր-շումերների դիցարանը և մշակույթը։ Նեպուրի կավե սալիկներից մեկի վրա պահպանվել է անգամ Էնրիդավիզիրի պատկերը ։
Ծանոթագրություններ
Կատեգորիա:Աքքադի թագավորներ Կատեգորիա:Շումերի արքաներ
Անդրուշչինո
Անդրուշչինո (Андрущине), գյուղ Ուկրաինայի Պոլտավայի մարզի Վելիկա Բոգաչկայի շրջանում։
2001 թվականի տվյալներով Անդրուշչինո գյուղում բնակվում էր 13 մարդ։ Բնակավայրը զբաղեցնում է 0,144 կմ² տարածք։ Բնակչության խտությունը կազմում էր 90,28 մարդ/կմ²։
Արտաքին հղումներ
Կատեգորիա:Ուկրաինայի Պոլտավայի մարզի Վելիկա Բոգաչկայի շրջանի բնակավայրեր Կատեգորիա:Ուկրաինայի գյուղեր
Կորդյուկովո (գյուղ, Տյոմկինսկի շրջան)
Կորդյուկովո (Кордюково), գյուղ Ռուսաստանի Սմոլենսկի մարզի Տյոմկինսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Տյոմկինսկի շրջանի բնակավայրեր
Պենիցիլիններ
Պենիցիլիններ, բնական և կիսասինթետիկ անտիբիոտիկների խումբ։ Պենիցիլինների մոլեկուլի միջուկը 6-ամինապենիցիլինային թթուն է (6-ԱՊԹ)։ Բնական Պենիցիլինները առաջանում են Penicillium ցեղի բորբոսասնկերի շատ տեսակներից և մի շարք այլ պարկասնկերից՝ Բնական Պենիցիլինների կոմպլեքսն առաջինն անջատել է անգլիացի մանրէաբան Ալեքսանդր Ֆլեմինգը (1929) P․ notatum-ից, սակայն հնարավոր է դարձել կլինիկայում օգտագործել 1941 թվականին։ ԽՍՀՄ-ում 1942 թվականին Պենիցիլիններ են ստացել Զ․ Երմոլևան և Տ․ Բալեզինան՝ P․ crustosum-ից։ Բժշկական պրակտիկայում առավել արժեքավոր էբենզիլպենիցիլինը (ԲՊ), հատկապես նրա աղերը մետաղների (Na, К) կամ օրգանական հիմքերի՝ նովոկաինի, դիբենզիլէթիլենդիամինի հետ (վերջինս սովորաբար անվանվում է բիօիէին)։ ԲՊ-ի աղերը սպիտակ բյուրեղային փոշի են, արագ քայքայվում են թթուների, հիմքերի և պենիցիլինազ ֆերմենտի ազդեցությունից, լավ լուծվում են ջրում (բացի նովոկաինային աղերից)։ Բնական Պենիցիլինները օժտված են բարձր ակտիվությամբ ստաֆիլոկոկերի, պնեմոկոկերի, մենինգոկոկերի, գազային գանգրենայի, սիֆիլիսի հարուցիչների, որոշ ախտածին սնկերի են նկատմամբ, թույլ կամ ոչ ակտիվ են աղիքաաիֆային խմբի մանրէների, բրուցելոզի, ժանտախտի, տուբերկուլոզի, ոիկետսիոզների հարուցիչների, վիրուսների, նախակենդանիների և համարյա բոլոր սնկերի հանդեպ։ Պենիցիլինների հակամանրէային ակտիվությունը պայմանավորված է մանրէների բջջաթաղանթի առաջացման պրոցեսի ընկճմամբ։ Առաջանում են բակտերիաների Լ-ձեեր, որոնք չեն վնասվում Պենիցիլիններից։ Որոշ մանրէներ (օրինակ՝ ստաֆիլոկոկերը) առաջացնում են պենիցիլինազ ֆերմենտ, որն ապաակտիվացնում է Պենիցիլիններին։
Աստերոիդների ցանկ (296901-297000)
Աստերոիդների ցանկ (296801-296900) * Աստերոիդների ցանկ * Աստերոիդների ցանկ (297001-297100)
Կիսելիչնայա
Կիսելիչնայա (Киселичная), գետ Ռուսաստանում, հոսում է Կոմի Հանրապետությունով, Նենեցյան ինքնավար օկրուգով։ Գետաբերանը գտնվում է Մեծ Գորլո գետի ափին։ Գետի երկարությունը կազմում է 13 կմ։
Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը Պեչորա գետն է մինչև թափվելը Ուսա, գետի գետային ավազանը Պեչորա ։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների ՝
Մնաս բարով, Բեռլին (գիրք)
Մնաս բարով, Բեռլին (Goodbye to Berlin), մասամբ ինքնակենսագրական վեպ, որի հեղինակն է Քրիսթոֆեր Իշերվուդը։ Այս ստեղծագործությունը թղթին է հանձնվել 1939 թվականին և պատմում է հեղինակի բեռլինյան տարիների մասին՝ Վեյմարյան Հանրապետության օրոք՝ 1930-ական թվականների սկզբից մինչև այն պահը, երբ երկիրն անցավ նացիստների վերահսկողության տակ։ «Մնաս բարով, Բեռլին» ստեղծագործությունը մաս է կազմում «Բեռլինյան պատմություններ» և «Միսթր Նորիսի աշխատանքներն ու դժվարությունները» վիպաշարի, որի մասին հեղինակը՝ Իշերվուդը նույնպես անդրադարձել է այդ տարիների իր կյանքին։ Գրքի սյուժեի հիման վրա 1972 թվականին նկարահանվել է «Կաբարե» ֆիլմը։
Սյուժե
«Մնաս բարով, Բեռլին» վեպը բաղկացած է միմյանց հետ փոխկապակցված հատվածներից։ Սրանք պատմում են տարբեր մարդկանց պատմություններ, ովքեր հանդիպել են Իշերվուդի հետ հեղինակի Բեռլինում անցկացրած տարիներին՝ 1930 թվականի վերջից մինչև 1933 թվականի սկիզբը։ Այդ հատվածներն են. Վեպում կարելի է հետևել, թե ինչպես է փոխվում Վեյմարյան Հանրապետության գերմանական ազատ հասարակությունն ու դառնում դաժան նացիստական ակցիաներ կազմակերպող հասարակություն. այդ ակցիաները սկսեցին այն ժամանակ, երբ իշխանության գլուխ բարձրացան ֆաշիստներն ու սկսեցին պայքարել հրեաների և քաղաքական ընդդիմադիրների դեմ։
«Մնաս բարով, Բեռլին» ստեղծագործությունը հրապարակվում է 1939 թվականին և մանրամասնությամբ նկարագրել է գերմանաբնակ այն հասարակության շերտին, ով տուժել է Նացիոնալ-սոցիալիստական ​​գերմանական բանվորական կուսակցությունից։
Էկրանավորում և բեմադրություն
1966 թվականին Բրոդվեյում ցուցադրվել է «Կաբարե» մյուզիքլը։ Այն բազմաթիվ անգամներ շատ երկրների բեմերում է բեմադրվել։
1972 թվականին էկրաններ է բարձրանում «Կաբարե» ֆիլմը, որն առաջադրվել է տասն անգամ Օսկար մրցանակի և ստացել է ութ մրցանակներ։ Դափնեկիրների շարքում էր նաև Լայզա Մինելլին, ով խաղացել է Սալլի Բոուլզի դերը. նրան շնորհեցին կնոջ լավագույն դերասանի կոչում։
Գրականություն
Կատեգորիա:1939 գրքեր Կատեգորիա:Անգլերեն գրքեր Կատեգորիա:Գրքեր Հոլոքոստի մասին Կատեգորիա:Ինքնակենսագրական վեպեր Կատեգորիա:Անգլերեն վեպեր Կատեգորիա:Էկրանավորված բրիտանական վեպեր Կատեգորիա:Անգլերեն գրականություն Կատեգորիա:20-րդ դարի գրականություն
Roblox
Roblox-ն անվճար է խաղալու համար, իսկ խաղի մեջ գնումները հասանելի են Robux կոչվող վիրտուալ արժույթի միջոցով։ 2020 թվականի օգոստոսի դրությամբ Roblox-ն ուներ ամսական ավելի քան 164 միլիոն ակտիվ օգտատեր, ներառյալ մինչև 16 տարեկան ամերիկացի երեխաների կեսից ավելին ։ Չնայած Roblox-ը ստացել է ընդհանուր առմամբ դրական գնահատականներ քննադատներից, այն բախվել է քննադատություններին իր չափավորության, միկրոգործարքների և երեխաներին ուղղված շահագործական պրակտիկայի համար։
Պատմություն և զարգացում
Roblox-ի բետա տարբերակը ստեղծվել է համահիմնադիրներ Դեյվիդ Բասցուկիի և Էրիկ Կասելի կողմից 2004 թվականին DynaBlocks անունով ։ Այդ տարի Բասցուկին սկսեց փորձարկել առաջին ցուցադրությունները ։ 2005 թվականին ընկերությունը փոխեց իր անունը՝ դառնալով Roblox և այն պաշտոնապես գործարկվեց 2006 թվականի սեպտեմբերի 1-ին։ 2007 թվականի մարտին Roblox-ը դարձավ համապատասխան COPPA-ի հետ՝ ավելացնելով անվտանգ չաթ, փոփոխություն, որը սահմանափակեց 13 տարեկանից ցածր օգտատերերի հաղորդակցման հնարավորությունը՝ սահմանափակելով նրանց ընտրացանկից նախապես սահմանված հաղորդագրությունները ։ Օգոստոսին Roblox-ը կիրառեց սերվերի բարելավումներ և թողարկեց պրեմիում անդամակցության ծառայություն, որը կոչվում էր «Builders Club» : Վճարովի անդամակցության այս հատկանիշը վերաբրենդավորվեց որպես Roblox Premium 2019 թվականի սեպտեմբերին ։
Guns for Hands
Guns for Hands, Twenty One Pilots ամերիկյան դուետի գրած և ձայնագրած երգ՝ «Regional at Best» երկրորդ ստուդիական ալբոմի համար։ Թողարկվել է որպես սինգլ միայն Ճապոնիայում ։ Չնայած այն թողարկվել է «Regional at Best» ալբոմում, այդուհանդերձ երգը վերաձայնագրվեց և վերաթողարկվեց « Vessel» երրորդ ստուդիական ալբոմում ։ Երգի երաժշտական տեսահոլովակի ռեժիսոր դարձավ Մարկ Էշլեմանը ։ Երգը հասավ մինչև Japan Hot 100-ի 21-րդ հորիզոնական։
Նախապատմություն
Rock Sound-ին տված հարցազրույցում Թայլեր Ջոզեֆը բացատրել է, որ «Guns for Hands»-ը ստեղծվել է խմբի և երիտասարդ երկրպագուների հանդիպումից հետո, որոնք քննարկեցին, թե ինչ էին զգում և թե ինչ էին մտածում ինքնասպանությունների մասին։ Թայլերը ասել է նաև, որ երգի շնորհիվ նա փորձել է երիտասարդներին հասցնել այն, որ նրանք բացասական էներգիան ուղղեն այլ բաների վրա, ոչ թե իրենց ։
Երաժշտական տեսահոլովակ
«Guns for Hands» երգի երաժշտական տեսահոլովակը նկարահանվել է մեծ սպիտակ սենյակում, դատարկ, բացառությամբ կատարողների և նրանց գործիքների։ Տեսահոլովակի սկզբում ցույց է տրվում երգի անունը՝ ճապոներեն ենթագրերի օգնությամբ։ Ջոզեֆը կապույտ վերնաշապիկ էր կրում, իսկ Դանը՝ կարմիր՝ ներկայացնելով խմբի լոգոտիպը։ Տեսահոլովակն սկսվում է նրանով, որ Ջոզեֆը դահուկորդի դիմակ է հագնում և մի դիմակ էլ տալիս է թմբկահար Ջոշ Դանին։ Նրանք սկսում են բուռն ելույթ ունենալ, որից հետո հանում են դիմակները։ Ջոզեֆը ուշադրություն է դարձնում նրան, որ իր բարձրախոսը չէր ձայնագրում և սկսում է թափահարել այն։
Մինչ երգի ռեփ մասի սկսվելը՝ երկու կատարողներն էլ դեմքերը փաթաթում են գունավոր կպչուն ժապավենով, որը նույնպես խորհրդանշում է նրանց լոգոտիպը։ Չնայած դրան վերջում նրանք հանում են իրենց դիմակները։
Ծանոթագրություններ
Կատեգորիա:2012 սինգլներ Կատեգորիա:Twenty One Pilots խմբի երգեր
Լիճք (Գեղարքունիքի մարզ)
Լիճք գյուղը գտնվում է Սևանա լճի հարավարևմտյան մասում՝ լեռներով շրջապատված գոգավորությունում։ Գյուղի տարածքում կան բազմաթիվ աղբյուրներ, որոնց ջրերից գոյանում է Լիճք գետը։
Տեղանքի բուսական աշխարհի հետ կապված գյուղն սկզբից կոչել են Եղեգնագեղ, Եղեգնագյուղ, 1836 թվականից՝ Գյոլ, Գել, Գյոլ-Քենդ, իսկ 1946 թվականի ապրիլի 26-ի ՀԽՍՀ Գերագույն Խորհրդի որոշմամբ՝ Լիճք։
Լիճքի մոտ պահպանվել են բրոնզեդարյան դամբարանադաշտ («Չորանոցներ» թաղամաս), կիկլոպյան ամրոցի և միջնադարյան բնակատեղիի ավերակներ (Պողոսի գյուղ), մի մատուռ (Ծաղկավանք), խաչքարեր, որոնցից մեկը կանգնեցրել են Խաթունի և Հայրումի որդիները՝ 1284 թվականին։ 1950-1960 թվականներին հայտնաբերվել է նաև արամերեն մեկ արձանագրություն։
Լիճքեցիները մինչև խորհրդային տարիները, համագործակցելով հարևան Վերին Ադյաման և Թազաքենդ գյուղերի բնակիչների հետ, քուրդ ու թուրք հրոսակներից հաջողությամբ պաշտպանել են իրենց ընտանիքներն ու ունեցվածքը, որի համար էլ ստացել են «արյունախում» մականունը։
1918 թվականին տեղահան են արել Ահմադ Աղի գյուղը՝ սեփականացնելով այդ գյուղի տարածքները։
Բնակչություն
Գյուղի նախնիներն այստեղ են վերաբնակվել 1829-1830 թվականներին՝ գաղթելով Արևմտյան Հայաստանի Բայազետի գավառի տարածքում գտնվող Ալաշկերտ քաղաքի կենտրոնական մասում տեղակայված Բերդ թաղամասից։ Ըստ 1831-1842 թվականների արխիվային տվյալների Եղեգնագյուղ (Գյոլ-Քենդ) գյուղում սկզբից բնակություն են հաստատել Ալաշկերտից գաղթած 43 ընտանիքներ, մեկ ընտանիք՝ Ներքին Ադյաման (Ներքին Գետաշեն) գյուղից և երկու հոգի Թուրքիայից։ Բնակչության ընդհանուր թիվը կազմում էր 273 մարդ։ Նույն աղբյուրներում նշվում է, որ Գյոլ-Քենդ գյուղի վարելահողերն ու խոտհարքերը բավականին շատ են։ Բնակիչներն անձնական կարիքների համար զբաղվել են նաև ձկնորսությամբ։ Պետք է նշել, որ գյուղի տարածքում գտնվող քաղցրահամ աղբյուրների ջրերը իշխան ձկան իսկական «պահեստարաններ» էին։ Գյուղն ունեցել է նաև երկու ջրաղաց և նույնքան էլ ձիթհանք։ Գործող ջրաղացներն ու ձիթհանքերը հուշում են, որ գյուղի բնակիչները այդ տարիներին էլ են հիմնովին կառչած եղել հողին, որից քամել են իրենց գոյատևման հիմնական միջոցը՝ հացը։ 1852 թվականի տեղական մարդահամարի տվյալներով Գյոլ-Քենդ գյուղում կրկին եղել է 44 ծուխ, երեք ծուխ մարել է, որոնց փոխարինել են 1847 թվականին Մուշից գաղթած երեք ընտանիքները։ Ազգաբնակչության թիվը 265 է՝ 167 հոգի արական սեռի և 98 հոգի՝ իգական։ Բնակչությունը հետագա քսան տարիների ընթացքում լիովին հարմարվել է տեղանքին ու կլիմային, ընդարձակել է վարելահողերը, զբաղվել է անասնապահությամբ ու ձկնորսությամբ։ 1873 թվականին գյուղի ծխերի թիվը համարյա կրկնապատկվել է (84 ծուխ), իսկ բնակչությունը աճել է մոտ երեք անգամ՝ հասնելով 801 մարդու։ Նրանց սեռային կազմն էլ է հավասարակշռվել՝ 397 տղամարդ և 404 կին։ 1886 թվականին արխիվային տվյալների համաձայն գյուղի ծխերի թիվը արդեն 95 էր, բնակչությունը՝ 1173։ Հետագա տարիներին գյուղի ազգաբնակչության աճի մասին կարելի է ծանոթանալ ստորև բերված աղյուսակից։
Ինչպես երևում է վերևի աղյուսակից, Հայրենական պատերազմը անմիջականորեն ազդել է գյուղի բնակչության թվաքանակի վրա։ Այդ պատերազմին մասնակցել է 803 լիճքեցի, որոնցից 181-ը չեն վերադարձել։ Պատերազմի տարիներին մոտ տասը ծուխ լրիվ մարել է. իր սև գործն է արել նաև սովը։ Այդ տարիներին զգալի թվով լիճքեցիներ օրվա հացի համար տեղափոխվել են Արարատյան դաշտ, որտեղ էլ ապրում են մինչև այժմ։
Անաշե-Բերդ-Լիճք
Լիճքի խորհրդանիշն իրենից ներկայացնում է ոսկով շրջանակված վահան, որի վրա նկարված է Ալաշկերտի բերդը։ Բերդի պարսպի վրա գրված է Անաշե, որը Ալաշկերտի ուրարտական շրջանի անունն է։ Բերդի դարպասների վրա, որոնց վրա փականներ չկան ու սպասում են մեր վերադարձին, պատկերված են երկու առյուծներ, իսկ առյուծը Բագրատունիների խորհրդանիշն է։ Առյուծներից մեկի մոտ քրիստոնեության խորհրդանիշն է՝ խաչը, իսկ մյուսի մոտ վարդ՝ Բագրևանդի խորհրդանիշը։ Բերդից քիչ ներքև Արածանին է, որի մեջ, ըստ ավանդույթի Տրդատ առաջինի հրամանով քրիստոնյա է մկրտվել հայ ժողովուրդը։ Արածանիից ներքև արդեն Սևանա լճի մի մասն է երևում, որի ափին՝ եղեգների մեջ խրված Լիճք տեղանունը, որը խորհրդանշում է գյուղը։
Ծանոթագրություններ
Կատեգորիա:Գեղարքունիքի մարզի բնակավայրեր Կատեգորիա:Գեղարքունիքի մարզի գյուղեր Կատեգորիա:Գեղարքունիք գավառի բնակավայրեր Կատեգորիա:1830 թվականին հիմնադրված բնակավայրեր
Լրացված իրականության ապագան
Լրացված իրականություն (անգլ.՝ Augmented Reality, AR), նոր տեխնոլոգիա, որը բարելավում է իրական միջավայրը՝ թվային տարրեր համադրելով։ Վերջինս ընդգրկում է համակարգչային գրաֆիկա, ձայնային կամ վիդեո էֆեկտներ և սենսորային նախագծեր։
Բնութագիր
Լրացված իրականությունն (AR) ընդլայնում է իրական միջավայրի օբյեկտները` համակարգչի կողմից ստեղծված ընկալման տեղեկատվության միջոցով։ Այն համակարգում ընդգրկում է այնպիսի տարրեր, ինչպիսիք են 3D մոդելները, տեքստը, տեսանյութը կամ աուդիոն։ Այս թվային տեղեկատվության ավելացման նպատակը հաճախորդներին ավելի գրավիչ և դինամիկ դաշտ տրամադրելն է, որը կարող են ապահովել տարբեր սարքավորումներ, ինչպիսիք են խելացի ակնոցները կամ սմարթֆոնները՝ տարբեր հավելվածների միջոցով ։
Լրացված իրականությունը(AR) հաճախ շփոթում են վիրտուալ իրականության(VR) հետ։ Նրանց հիմնական տարբերությունն այն է, որ վիրտուալ իրականությունն ամբողջովին փոխարինում է իրական միջավայրն արհեստականով, մինչդեռ լրացված իրականությունը կիրառվում է իրական միջավայրի անմիջական տեսադաշտում և հենց դրա վրա էլ ավելացնում է անհրաժեշտ համակարգչային գրաֆիկան։
AR-ի հետագա զարգացումները
Ընդլայնված իրականության(XR) զարգացմանը զուգընթաց ավելի հեշտ է պատկերացնել ապագա, որտեղ իրական և վիրտուալ աշխարհների միջև սահմանային գծերը գնալով խամրում են։ Ապագայում, իհարկե, մենք կզգանք լրացված իրականության այնպիսի ձևեր, որոնք դեռևս չենք կարող կանխատեսել, սակայն, կան շատ տեխնոլոգիական առաջընթացններ, որոնց պետք է սպասել մոտակա ժամանակներում։
Առաջիկայում կստեղծվեն ավելի արագ, թեթև և մատչելի AR, VR տեխնոլոգիաներ։ Սմարթֆոնների զարգացումն արդեն թույլ կտա վայելել ավելի նուրբ AR, VR հնարավորություններ հեռախոսներում, իսկ 5G անլար ցանցերի շնորհիվ մենք կկարողանանք օգտվել դրանցից, որտեղ էլ որ լինենք ։
Լրացված իրականության օգուտները շատ ավելին կլինեն, քան մարտահրավերները։ Բիզնեսների հաջողության համար, լրացված իրականությունը կառաջարկի հսկայական հնարավորություններ, որն իրենից ենթադրում է հաճախորդների ավելի խորը ներգրավվածություն, վերապատրաստման նորարարական լուծումներ և պարզեցված բիզնես գործընթացներ, ինչպիսիք են արտադրությունը, սպասարկումը և, ինչու չէ, հենց հաճախորդների խնդիրներին նորարարական մոտեցումներ առաջարկելը։
AR-ի ապագա զարգացումը արդյունաբերության մեջ
Հաջորդիվ կարող եք տեսնել արդյունաբերական ոլորտներ, որոնք մոտ ապագայում կունենան AR կիրառության աճ։
Էլեկտրոնային առևտուր
Շատ ընկերություններ AR-ն ինտեգրելու են իրենց վեբ-կայքեր և բջջային հավելվածներ։ Մանրածախ առևտրում այն կհանգեցնի այնպիսի հավելվածների ստեղծմանը, որոնք օգտատիրոջը հնարավորություն կտան փորձելու հագուստը տնից՝ սմարթֆոնի տեսախցիկի միջոցով։ Սա ավելի կարևոր դարձավ վերջերս, երբ COVID-19 համաճարակով պայմանավորված՝ սոցիալական հեռավորության քաղաքականությունն իր մեծ ազդեցությունն ունեցավ մանրածախ առևտրի վրա։ Այսպիսով, AR-ն այս խնդիրը լուծելու հիանալի տարբերակ է։
Սա չի վերաբերում միայն հագուստին։ Որոշ  հավելվածներ հաճախորդներին թույլ են տալիս տեսնել, թե ինչպիսին կարող է լինել կահույքն ու այլ ապրանքներն իրենց տներում՝ օգտագործելով AR տեխնոլոգիան։ Իսկ խանութում գտնվող խելացի հայելիները և RFID պիտակները իրենց հերթին նոր ուղիներ են բացում հաճախորդներին ապրանքների առաջարկների համար։
Այս տեխնոլոգիան երկար կլինի սպասարկման ոլորտում։ Ակնկալվում է, որ դրա կանխատեսվող համաշխարհային շուկան մինչև 2027 թվականը կհասնի 10 միլիարդ դոլարի։
Թվային մարկետինգ
AR տեխնոլոգիաները կշարունակեն բարելավել ապրանքանիշների հետ հաճախորդների հաղորդակցումը։ Շուկայական AR-ը հավանաբար կնկատվի փաթեթավորման մեջ, փողոցների ցուցանակների վրա՝ խաղային հավելվածների միջոցով։
Գեոլոկացիա
Շարժական սարքերի՝ շրջապատող միջավայրի մասին տեղեկություններ հաղորդելու ունակությունը, ժամանակի ընթացքում զգալիորեն կբարելավվի, իսկ AR-ի շնորհիվ մենք կկարողանանք օգտվել մի շարք հնարավորություններից՝ իրական ժամանակում ճանապարհորդական խորհուրդներ ստանալուց մինչև ռեստորանային առաջարկներ ։
AR տեխնոլոգիայի առաջընթացով խանութներում նավիգացիան զգալիորեն կբարելավվի։ Սա կարող է օգնել հաճախորդներին գնումներ կատարելիս անձամբ գտնել հենց այն, ինչ իրենք փնտրում են։
Google-ի AR Live View-ի քայլելու ուղղությունները Google քարտեզների համար բարելավվել են 2019 թվականի օգոստոսին։ 2020 թվականի հոկտեմբերին Google-ը հայտարարեց մի քանի նոր գործառույթների մասին՝ բարելավելու AR Live View փորձառությունը դրսում։ Դրանց թվում էին տեսարժան վայրերը ներառելու հնարավորությունը և Live View-ի ընդլայնումը ավելի շատ քաղաքներում։ Մոտ ապագայում սպառողների համար կներկայացվի Live View-ի և Google քարտեզների համակցված գործունեությունը, ինչպես նաև կբարելավվի Live View-ի գործառությունը լեռնոտ վայրերում։
Շարժական սարքեր
Լրացված իրականությունը համեմատաբար հարմար է սմարթֆոնների համար, բայց իր ներկայիս տեսքով այն այնքան էլ հարմար չէ գնորդների և ամենօրյա տեխնոլոգիաների սպառողների համար։ Ակնոցների միջոցով AR փորձառությունները զգալիորեն գերազանցում են սմարթֆոնի տեսախցիկի միջոցով նմանակված օբյեկտները դիտելուն ։
Այնուամենայնիվ, Microsoft-ի HoloLens-ի նման ակնոցները չափազանց ծավալուն և թանկ են, որպեսզի օգտագործվեն ոչ ձեռնարկատիրական օգտատերերի համար։ Թեև առաջընթացը դանդաղ է, սակայն արդյունաբերությունն աստիճանաբար աշխատում է AR ակնոցները դարձնել «կրելի» տեխնոլոգիա՝ այնպես, ինչպես խելացի ժամացույցները կամ ականջակալները։
Երբ AR ակնոցները դառնան հարմարավետ, մատչելի և հասարակության կողմից ընդունված, AR-ի կարևորությունն ու պահանջարկը կբարձրանա։ Apple Glass-ը սպառողների վրա կենտրոնացած AR ակնոցների ենթադրյալ նախագիծ է, որը կարող է թողարկվել առաջիկա մի քանի տարիներին։ Ակնկալվում է, որ այս տեխնոլոգիայի շուկան մինչև 2024 թվականը կաճի 822 միլիոն դոլարից մինչև 13,4 միլիարդ դոլար։ Կարող է մի քանի տարի տևել, մինչև AR ակնոցները կարողանան մեծ մասնաբաժին ունենալ շուկայում։ Այնուամենայնիվ, երբ դրանք լինեն, AR ակնոցները կլինեն արդյունաբերության հիմնական շարժիչ ուժը։
Կրթական ռեսուրսներ
AR-ի շնորհիվ բոլոր ուսումնական նյութերը կլինեն ինտերակտիվ, թվային և հասանելի ցանկացած պահի։ Սա ավելի շատ մարդկանց հնարավորություն կտա մուտք գործել կրթություն և կստեղծի ուսանողների ներգրավվածության ավելի բարձր մակարդակ, քանի որ դասերը կարող են անցկացվել խաղի ձևաչափով։
Նաև աստիճանաբար հրաժեշտ կտրվի այցելություններին դեպի թանգարան կամ արվեստի պատկերասրահ, քանի որ AR-ի շնորհիվ թանգարանը և արվեստի պատկերասրահը կգան ձեզ մոտ, և այն հասանելի կլինի ցանկացած ժամանակ։ Սրանք լրացված իրականության հետագա կիրառություններից ընդամենը մի քանիսն են կրթության մեջ, որոնք կհեղափոխեն կրթական գործընթացը։
Առողջապահություն
Առողջապահության ապագայում AR-ը կունենա 3 գլխավոր դեր՝
AR-ը կարող է օգնել հիվանդներին հասկանալ որոշակի դեղամիջոցների և ընթացակարգերի օգուտներն ու ռիսկերը՝ տրամադրելով տեսողական ցուցադրություններ կամ սպառողների սկանավորման գործընթացներ։
AR-ը կարող է օգնել բժիշկներին՝ ստեղծելով խաղերի լուրջ մոդելավորումներ, թե ինչպես պետք է կատարվի որոշակի ընթացակարգ, և այն կարող է օգնել բժշկական ուսանողներին՝ առաջարկելով մարդու մարմնի շատ պատկերավոր ներկայացում։
Ակնկալվում է, որ առողջապահության ոլորտը մինչև 2025 թվականը կհավաքի շուրջ 5 միլիարդ դոլար եկամուտ՝ օգտագործելով AR տեխնոլոգիան։
Մարտահրավերներ
Քանի որ AR-ը նոր տեխնոլոգիա է, մինչ այժմ շատ քիչ տվյալներ կան՝ դրա օգտակարությունը մարքետինգում ապահովելու համար։ Բացի AR-ի տնտեսական անորոշություններից, տեխնոլոգիան պետք է հաղթահարի մի քանի խոչընդոտներ նախքան նրա լիովին իրագործվելը։
Ըստ Ռոնալդ Ազումայի (Intel Labs-ի գլխավոր մենեջեր և հետազոտական ղեկավար)՝ ամենակարևոր մարտահրավերներից մեկը, որի առջև ծառացած է AR -ը հետևյալն է․ «Ինչպե՞ս լրացված  իրականությունն օգտագործել որպես մեդիայի նոր ձև՝ հնարավորություն տալով նոր տեսակի փորձառությունների, որոնք տարբերվում են հիմնական լրատվամիջոցներից» ։
Եթե AR-ը լայն տարածում գտնի սպառողների օգտագործման մեջ, ապա պետք է գտնել այս հարցի պատասխանները և մշակել նոր փորձառություններ, որոնք ավելի գրավիչ և ազդեցիկ կլինեն, քան ավանդական լրատվամիջոցները, գրքերը, ֆիլմերը և նույնիսկ վիրտուալ իրականությունը։
Կանխատեսումներ
Ինչպես կարելի է եզրակացնել վերը նշված տեղեկատվությունից, AR-ն այժմ խորապես արմատավորված է մեր առօրյա կյանքում, և շատ ոլորտներ շտապում են օգտագործել բոլոր առավելությունները։ Ապագայում մեր բոլոր առօրյա գործերը հնանալու են AR-ի շնորհիվ։ Գրասենյակներ ապագայում նույնպես չեն լինի։ Աշխատանքային տարածքը, հանդիպումները, համակարգիչը հասանելի կլինեն աշխարհի ցանկացած կետից՝ այդպիսով վերացնելով երթևեկելու անհրաժեշտությունը։
Ակնկալվում է, որ AR և VR արդյունաբերությունը կհասնի 25 միլիարդ դոլարի։ Այսպիսով, այս տեխնոլոգիայի մեջ ներդրումներ կատարելը կլինի բարձր եկամտաբեր գաղափար։
Ի վերջո, լրացված իրականության զարգացումը մեր կյանքը տեղեկատվությունից փորձի վերածելու մասին է, որը կարող է կյանքի շատ ոլորտներ դարձնել ավելի հարուստ և հագեցած։
Տես նաև
Լրացված իրականություն
Լրացված իրականությունը մաթեմատիկայում, ֆիզիկայում և քիմիայում
Լրացված իրականության կիրառումը զբոսաշրջության մեջ
Երկրագունտ
«Երկրագունտ», գրական, գիտական և քաղաքակաև ամսագիր։ Ասիական ընկերության հրատարակություն։ Լույս էր տեսել 1883-1888 թվականներին, Կ. Պոլսում։ Խմբագիրներն էին՝ Հակոբ Պարոնյան, Եղիա Տեմիրճիպաշյան ։
Տպագրվել էր նյութեր ազգային կյանքի մասին, քաղաքական լուրեր, ուսումնասիրությաններ հայոց լեզվի և հայ գրականության պատմության վերաբերյալ, պատմական, աշխարհագրական և գիտական հոդվածներ։ Ամսագիրը բարձրացրել էր կանանց իրավահավասարության և աղջիկների դաստիարակության հարցը։ Մանկավարժական դաստիարակչական հոդվածներով օգնել էր կրթական գործի բարելավմանը, ծանոթացրել ուսուցման եվրոպական մեթոդներին։
Ծանոթագրություններ
Կատեգորիա:Հայկական գրական պարբերականներ Կատեգորիա:Հայկական գիտական պարբերականներ Կատեգորիա:Հայկական քաղաքական պարբերականներ Կատեգորիա:Թուրքիայի հայկական ամսագրեր Կատեգորիա:Պարբերականներ այբբենական կարգով
Օսմաններ
Օսմաններ (Osmanlı Hanedanı, Osman oğulları), Օսմանյան թուրքերի դինաստիա, որը կառավարման ղեկին է եղել 1299- 1924 թվականներին :
Պատմություն
Հիմնվել է դինաստիան Օսման I-ի կողմից (կառավարել է 1299/1300-1324 թվականներին, այլ տվյալներով՝ 1326)։ Դինաստիայի հայտնի ներկայացուցիչներ են նաև Բայազիդ I Յըլդըրըմը («կայծակնային»)՝ կառավարել է 1389-1402 թվականներին, Մեհմեդ II Ֆաթիհը («Նվաճող»)՝ կառավարել է 1444 և 1451-1481 թվականներին, Սելիմ I Յավուզը («Ահեղ», «Դաժան»)՝ կառավարել է 1512 թվականից 1520 թվականները, Սուլեյման I Կանունին («Իրավարար», եվրոպական գրականության մեջ՝ «Հիասքանչ»)` կառավարել է 1520 թվականից 1566 թվականները, Սելիմ III-ը (կառավարել է 1789-1807), Մահմուդ II-ը (1808-1839) և Աբդուլ Համիդ II-ը (1876-1909): Սուլթանության վերացումից հետո (հոկտեմբերի 29 1923 թվական) Օսմանյան վերջին սուլթան Մուհամմեդ VI-ը (կառավարել է 1918-1922 թվականներին), փախավ Թուրքիայից: Թուրքական մեջլիսի որոշմամբ խալիֆ դարձավ օսմանյան դինաստիայի արքայազն Աբդուլ Մեդջիթ II-ը: Երբ 1924 թվականի մարտի 3-ին խալիֆայությունը լուծարվեց, կայսերական դինաստիայի բոլոր ներկայացուցիչները արտաքսվեցին երկրից :
Արտաքին հղումներ
Կատեգորիա:Օսմանյան կայսրություն Կատեգորիա:Թուրքիայի պատմություն Կատեգորիա:Թյուրքական արքայատոհմեր Կատեգորիա:Օսմանյան կայսրության պատմություն
Մերգյուզան
Մերգյուզան, գյուղ Արևմտյան Հայաստանում, Բիթլիսի վիլայեթի Գենջի գավառակում։ Գտնվում էր Մուշ քաղաքից 20 կմ հարավ-արևմուտք, Սեմալ գյուղից հյուսիս-արևելք՝ Կուրտիկ լեռան փեշերին։
Գյուղի շրջակայքում կան անտառներ ։
Ծանոթագրություններ
Կատեգորիա:Արևմտյան Հայաստանի գյուղեր
Ռոդիոնովկա (Խլեբորոբնոյե գյուղական համայնք)
Ռոդիոնովկա (Родионовка), գյուղ Ռուսաստանի Ռոստովի մարզի Ցելինսկի շրջանում։ Մտնում է Խլեբորոբնոյե գյուղական համայնքի կազմի մեջ։
Կատեգորիա:Ռոստովի մարզի Ցելինսկի շրջանի բնակավայրեր Կատեգորիա:Ռուսաստանի խուտորներ
Արթուր Բերրի
Արթուր Բերրի (Arthur Berry, ), անգլիացի սիրողական ֆուտբոլիստ, Ամառային օլիմպիական խաղերի կրկնակի ոսկե մեդալակիր։
Կենսագրություն
Լիվերպուլի բնիկ Արթուր Բերրին սովորել է Դենսթոնի քոլեջում, որտեղ եղել է քոլեջի ռեգբիի թիմի ավագը, բայց Օքսֆորդի համալսարանի Ուոդհեմ քոլեջ տեղափոխվելուց հետո սկսել է ֆուտբոլ խաղալ ։ Նա հանդես է եկել «Օքսֆորդ Յունիվերսիթի» ակումբում՝ մասնակցելով երկու հանդիպումների Օքսֆորդի և Քեմբրիջի համալսարանների թիմերի միջև ։
1908 թվականին Մեծ Բրիտանիայի օլիմպիական հավաքականի կազմում ոսկե մեդալ է նվաճել Օլիմպիական խաղերում։ Չորս տարի անց կրկին «ոսկ» է նվաճել հավաքականի կազմում։ 1908 թվականին խաղացել է Քենեթ Հանթի հետ, որը 1907 թվականին Օքսֆորդի և Քեմբրիջի համալսարանների թիմերի միջև խաղում եղել է նրա թիմակիցը ։
Ակումբային մակարդակում հանդես է եկել «Լիվերպուլում», «Ֆուլհեմում», «Էվերթոնում», «Ռեքսեմում» և «Նորթերն Նոմադսում»։ 1913 թվականին, հանդես գալով «Օքսֆորդ Սիթիում» որպես սիրողական խաղացող, նվաճել է Անգլիայի սիրողական գավաթը ։
1914 թվականի հոկտեմբերին ավարտել է ֆուտբոլային կարիերան։ Պատերազմի ժամանակ ծառայել է որպես Լանկաշիրի հրաձգային գնդի ադյուտանտ։ Պատերազմի ավարտից հետո նա փաստաբան է դարձել իր հոր հիմնադրած իրավաբանական ընկերությունում ։ Հետագայում եղել է «Լիվերպուլ» ֆուտբոլային ակումբի նախագահն ու տնօրենը։
Արտաքին հղումներ
Կատեգորիա:Անգլիացի ֆուտբոլիստներ Կատեգորիա:Էվերթոնի ֆուտբոլիստներ Կատեգորիա:Լիվերպուլի ֆուտբոլիստներ Կատեգորիա:Ֆուլհեմի ֆուտբոլիստներ Կատեգորիա:Անգլիայի հավաքականի ֆուտբոլիստներ Կատեգորիա:Ֆուտբոլի հարձակվողներ
Երկրային սֆերոիդ
Կատեգորիա:Երկրաչափական մարմիններ
Օմիլնոե
Օմիլնոե (Омильне), գյուղ Ուկրաինայի Ժիտոմիրի մարզի Ռոմանովսկի շրջանում։ Հիմնադրվել է 1800 թվականին։
2001 թվականի տվյալներով Օմիլնոե գյուղում բնակվում էր 47 մարդ։ Բնակավայրը զբաղեցնում է 29 կմ² տարածք։ Բնակչության խտությունը կազմում էր 1,62 մարդ/կմ²։
Արտաքին հղումներ
Կատեգորիա:Ուկրաինայի Ժիտոմիրի մարզի Ռոմանովսկի շրջանի բնակավայրեր Կատեգորիա:Ուկրաինայի գյուղեր Կատեգորիա:1800 թվականին հիմնադրված բնակավայրեր
Վանամիիսա (գյուղ, Տոռմա շրջան)
Վանամիիսա (Vanamõisa), գյուղ Էստոնիայի Յիգևամաա նահանգի Տոռմա շրջանում։
2011 թվականի տվյալներով գյուղում բնակվում էր 68 մարդ։
Արտաքին հղումներ
Կատեգորիա:Էստոնիայի Յիգևամաա նահանգի Տոռմա շրջանի բնակավայրեր Կատեգորիա:Էստոնիայի գյուղեր
Ավանգարդ (թերթ)
Ավանգարդ, խորհրդային և հետխորհրդային շրջանի թերթ։ Խորհրդային ժամանակահատվածում հանդիսացել է ՀԼԿԵՄ Կենտկոմի (սկզբում՝ ՌԿԵՄ Անդրկովկասյան երկրային կոմիտեի և ՀԿԵՄ Կենտկոմի) պաշտոնաթերթը, 1991 թվականից վերագրանցվել է որպես անկախ պարբերաթերթ և չի պատկանում ու չի հարում որևէ կուսակցության, քաղաքական որևէ ուժի։ 1998 թվականից՝ շաբաթը մեկ անգամ պարբերականությամբ։
Պատմություն
Հրատարակվել Է Երևանում, 1923 թվականից, Երկրորդ համաշխարհային պատերազմի տարիներին լույս չի տեսել։ Արծարծել Է երիտասարդության կոմունիստական դաստիարակության խնդիրներ, լուսաբանել Հայաստանի կոմերիտական կազմակերպությունների աշխատանքը։ Տպագրվում են երիտասարդ բանաստեղծների և արձակագիրների ստեղծագործություններ, գրախոսականներ արվեստի և գրականության մասին։ Ավանգարդը պարբերաբար հրատարակել Է «Ծիածան» էջը՝ նվիրված սփյուռքահայ երիտասարդության կյանքին։ ԽՍՀՄ Գերագույն խորհրդի 1973 թ. հուլիսի 3-ի հրամանագրով Ավանգարդը պարգևատրվել է «Պատվո նշան» շքանշանով ։
Խմբագիրներ
1923-1933 թվականներին թերթը խմբագրել է խմբագրական կոլեգիան, այնուհետև խմբագիրներն են եղել՝
Արտաքին հղումներ
Կատեգորիա:Հայկական ԽՍՀ շաբաթաթերթեր Կատեգորիա:Հայաստանի շաբաթաթերթեր Կատեգորիա:Հայկական գրական պարբերականներ Կատեգորիա:Հայկական հասարակական պարբերականներ
Բախում Զվարթնոց օդանավակայանում
Բախում Զվարթնոց օդանավակայանում, տեղի է ունեցել 1988 թվականի հուլիսի 5-ին՝ հայ ցուցարարների և Խորհրդային զորքերի միջև մայրաքաղաք Երևանից 10 կմ հեռավորության վրա գտնվող Զվարթնոց միջազգային օդանավակայան։
Երբ Խորհրդային Միության կոմունիստական կուսակցության հունիսի կոնֆերանսում Լեռնային Ղարաբաղի վերաբերյալ Հայաստանի պահանջները չընդունվեցին, Երևանում ցույցերի նոր ալիք բռնկվեց։ Խորհրդային կառավարությունը զորք ուղարկեց Երևան՝ իրավիճակը կարգավորելու։ Հազարավոր հայ ցուցարարներ հավաքվել էին Զվարթնոց օդանավակայանում՝ Խորհրդային զորքին կանգնեցնելու համար։ Բախման ժամանակ Խորհրդային սպայի կրակոցից զոհվեց 22-ամյա լուսանկարիչ Խաչիկ Զաքարյանը, վիրավորվեց 36–50 մարդ ։ Իրադարձությունը Հայաստանում հակառուսականության տարածման պատճառ դարձավ ։
Յուրի Զուբակով
Յուրի Զուբակով (Юрий Антонович Зубаков, ), ռուս դիվանագետ։
Կենսագրություն
1963-1966 թվականներին ծառայել է Խաղաղօվկիանոսյան նավատորմում։
1966 թվականից աշխատել է ԽՍՀՄ Պետական անվտանգության կոմիտեի մարմինների տարբեր պաշտոններում։ 1970 թվականի թվականին ավարտել է ԽՍՀՄ Պետական անվտանգության կոմիտեի բարձրագույն դպրոցը՝ «փաստաբան-իրավագետ» մասնագիտությամբ։
Անձնական կյանք
Ամուսնացած է, ունի մեկ դուստր և մեկ որդի։
Արտաքին հղումներ
Կատեգորիա:Դիվանագետներ այբբենական կարգով Կատեգորիա:Խորհրդային դիվանագետներ Կատեգորիա:Ռուս դիվանագետներ Կատեգորիա:Բարեկամության շքանշանի ասպետներ (Ռուսաստան) Կատեգորիա:Կարմիր աստղի շքանշանի ասպետներ
Զբոսաշրջությունը Հայաստանում
Զբոսաշրջությունը Հայաստանում երկրի տնտեսության ճյուղերից մեկն է։ Հայաստան այցելող զբոսաշրջիկների թիվը 2013 թվականից հատել է 1 միլիոնի սահմանագիծը։
Զբոսաշրջիկները իրենց հանգիստն անցկացնում են մայրաքաղաք Երևանում՝ հիմնականում Կենտրոնում, որտեղ կենտրոնացած են հյուրանոցների ու զբոսաշրջային ծառայություններ մատուցող կազմակերպությունների զգալի մասը, ինչպես նաև՝ Երևանից դուրս գտնվող լեռնային բնակավայրերում՝ Ջերմուկում, Ծաղկաձորում, Դիլիջանում, Գորիսում և այլուր՝ պարբերաբար այցելություններ կատարելով նաև Հայաստանի պատմամշակութային վայրեր ու բնության հուշարձաններ։
Ինչպես զբոսաշրջիկների, այնպես էլ տեղացիների համար բավականին գրավիչ են ոչ միայն Հայաստանի տարբեր տեսարժան վայրեր դասական ուղևորությունները, այլև արշավային զբոսաշրջության գրեթե բոլոր տեսակները, այդ թվում՝ քայլարշավ, լեռնագնացություն, քարանձավախուզություն և այլն։
Պատմություն
Հայաստանը՝ որպես բազմադարյա պատմություն և հարուստ մշակույթ ունեցող երկիր, մշտապես հետաքրքրել և գրավել է հարևան և հեռավոր երկրների բնակիչներին։ Դեռ միջնադարում Հայաստանում կառուցվել են իջևանատներ, քարավանատներ և այլ անհրաժեշտ ենթակառուցվածքներ, որտեղ կանգ էին առնում Մետաքսի ճանապարհով անցնող առևտրականներն ու արհեստավորները։ Նոր և նորագույն շրջանում Հայաստանում զարկ է տրվում զբոսաշրջային ենթակառուցվածքների զարգացմանը։ 19-րդ դարի վերջից ռուսական տիրապետության տակ գտնվող հայկական գավառները՝ Երևանի և Ելիզավետպոլի նահանգները ու Կարսի մարզը, երկաթուղային ու հեռագրային կապ են հաստատում Անդրկովկասի այլ շրջանների, ապա նաև՝ Ռուսական կայսրության և հարևան երկրների միջև։ 20-րդ դարի սկզբին անցկացվում է հեռախոսագիծը, կառուցվում են նոր երկաթուղիներ ու խճուղիներ։ Երևանում, Շուշիում, Գյումրիում ու Կարսում սկիզբ է դրվում հյուրանոցների շինարարությանը։
ԽՍՀՄ գոյության տարիներին (1922-1991) Խորհրդային Հայաստան են այցելում միութենական մյուս հանրապետությունների հարյուրավոր քաղաքացիներ՝ հիմնականում հանգստի կազմակերպման կամ աշխատանքային նպատակներով։ Զբոսաշրջիկների համար Երևանում և շրջաններում կառուցվում են հյուրանոցային համալիրներ, որոնք մեծ համբավ էին վայելում այցելուների մոտ։ Մայրաքաղաքի առավել հայտնի հյուրանոցներից էին «Արմենիան» (այժմ՝ Արմենիա Մարիոթ), «Ինտուրիստ» (1959 թվականից՝ «Երևան», այժմ՝ Ռոյալ Թուլիփ Գրանդ Հոթել), «Անին» (այժմ՝ Անի Պլազա Հոթել)։ Վերջինս կառուցվել էր 1970 թվականին՝ Խորհրդային Հայաստանի 50-ամյակի կապակցությամբ և կրում էր Բագրատունյաց թագավորության մայրաքաղաքի անունը։
1980-ական թվականներին Երևանում կառուցվում են նոր հյուրանոցներ՝ «Երիտասարդական պալատը», «Դվինը», «Շիրակը» և այլն։ Ամառային հանգստի կազմակերպման նշանավոր կենտրոններ են դառնում Դիլիջանը, Ծաղկաձորը, Սևանը, Արզնին, Վանաձորը (նախկին Կիրովական), Ջերմուկը և այլն։ Այդտեղ նույնպես կառուցվում են հյուրանոցային համալիրներ ու հանգստյան տներ։ Հայկական երկաթուղուց բացի, որն ավելի էր ընդլայնվել, կառուցվում են հարյուրավոր կիլոմետրերի երկարություն ունեցող ավտոճանապարհներ, «Էրեբունի» և «Զվարթնոց» միջազգային օդանավակայանները, տեղական նշանակություն ունեցող օդանավակայաններ Հայաստանի Բերդ, Ստեփանավան, Տաշիր, Գյումրի, Սիսիան, Ջերմուկ, Գորիս, Կապան, Մեղրի քաղաքներում։
1990-ական թվականներին զբոսաշրջությունը Հայաստանում անկում է ապրում՝ կապված աղետալի երկրաշարժի, Արցախյան ազատամարտի ու տնտեսական ճգնաժամի հետևանքով։ Փակվում է Հայաստանի երկաթուղին. այն գործում է միայն հարևան Վրաստանի հետ, անխափան շարունակում է գործել միայն «Զվարթնոց» օդանավակայանը, իսկ «Էրեբունին» վերածվում է ռազմական օդանավակայանի։ Փակվում են Հայաստանի սահմանները արևելյան ու արևմտյան հարևաններ Ադրբեջանի ու Թուրքիայի հետ։
2000-ական թվականներից Հայաստանի զբոսաշրջության զարգացման համար նոր էջ է բացվում։ Եթե մինչ այդ երկիր էին գալիս գերազանցապես ԽՍՀՄ քաղաքացիներ, մասնավորապես՝ ռուսներ, վրացիներ ու հայեր, ապա նորանկախ Հայաստանը և ազատագրված Արցախը տեսնելու համար տարեցտարի Երևան են այցելում հազարավոր սփյուռքահայեր՝ Ռուսաստանից, Ամերիկայի Միացյալ Նահանգներից, Լիբանանից, Ֆրանսիայից և այլ հայաշատ երկրներից։ Հայաստան են այցելում նաև եվրոպացի ու ամերիկացի զբոսաշրջիկներ։ Նրանց մի մասը ժամանում էր տարածաշրջան՝ եռակի այցելության նպատակով՝ լինելով ինչպես Հայաստանում, այնպես էլ հարևան Ադրբեջանում ու Վրաստանում։ Այդուհանդերձ, Հայաստանում զբոսաշրջիկների թիվը առավելագույնն է լինում. դա պայմանավորված էր սփյուռքահայերի հետ։ Հայասատնի զբոսաշրջության համար նորություն էր իսլամադավան իրանցի պարսիկների, քրդերի, ադրբեջանցիների այցը երկիր ։ Դրա աճի տեմպերը նկատվում էին դեռ 1990-ական թվականներին, սակայն 2000-ական թվականների երկրորդ կեսից սկսած՝ նրանց հոսքը հասնում են մեծ չափերի։ Իրանցիները Հայաստան են գալիս հատկապես մարտ ամսին՝ Նովրուզ բայրամին (Նոր տարի), և ամռանը՝ եվրոպական քրիստոնյա երկրում իրենց հանգիստ անցկացնելու և Իրանում գոյություն չունեցող ազատություններից օգտվելու համար։ Հետագա տարիներին ինչպես իրանցի, այնպես էլ եվրոպացի ու ամերիկացի զբոսաշրջիկներն այցելու են նաև հարևան քրիստոնեադավան մեկ այլ երկիր՝ Վրաստան։ Հետզհետե մեծանում է Արցախ մեկնող զբոսաշրջիկների թիվը։